ΠΕΡΙΕΧΟΜΕΝΑ
ΑΠΟΦΑΣΕΙΣ
Κήρυξη αναγκαστικής απαλλοτρίωσης ακινήτων
ζώνης στον ποταμό «Σελίανδρο» στις Τ.Κ. Διμηνιού και Κάτω Διμηνιού της Δ.Ε. Σικυωνίων του
Δήμου Σικυωνίων της Π.Ε. Κορινθίας, στο πλαίσιο
των συμπληρωματικών εργασιών επείγουσας αντιπλημμυρικής θωράκισης των περιοχών ανάντη και
κατάντη του αυτοκινητόδρομου στο οδικό τμήμα:
Κόρινθος - Πάτρα.
Επανεπιβολή ρυμοτομικής απαλλοτρίωσης (μετά
από αυτοδίκαιη άρση), σε ακίνητο που βρίσκεται
στο Ο.Τ. 470 του εγκεκριμένου ρυμοτομικού σχεδίου της περιοχής «Ηπειρώτικα» πόλεως Κοζάνης,
σύμφωνα με τις διατάξεις των άρθρων 88 και 89
του ν. 4759/2020.
Κήρυξη αναγκαστικής απαλλοτρίωσης ακινήτων
για την κατασκευή του έργου: «Βελτίωση οδού
και αντιμετώπιση κατολισθήσεων με παραλλαγές στην Ε.Ο. από Ζαχάρω - Αρήνης προς Αρτέ-
μιδα και Μάκιστο, Π.Ε. Ηλείας, Α’ Φάση», χρηματοδότηση: Περιφερειακό Πρόγραμμα Ανάπτυξης
Δυτικής Ελλάδας (ΠΠΑ - πρώην Π.Δ.Ε.)/ΣΑΝΠ401
(πρώην ΣΑΕΠ 001), κ.ε.:2022ΝΠ40100023 (πρώην
2019ΕΠ00100006).
ΑΠΟΦΑΣΕΙΣ
Αριθμ. 91116
(1)
Κήρυξη αναγκαστικής απαλλοτρίωσης ακινήτων
ζώνης στον ποταμό «Σελίανδρο» στις Τ.Κ. Διμηνιού και Κάτω Διμηνιού της Δ.Ε. Σικυωνίων του
Δήμου Σικυωνίων της Π.Ε. Κορινθίας, στο πλαίσιο των συμπληρωματικών εργασιών επείγουσας
αντιπλημμυρικής θωράκισης των περιοχών ανάντη και κατάντη του αυτοκινητόδρομου στο οδι-
κό τμήμα: Κόρινθος - Πάτρα.
Η ΠΡΟΪΣΤΑΜΕΝΗ ΤΗΣ ΓΕΝΙΚΗΣ ΔΙΕΥΘΥΝΣΗΣ
ΠΡΟΔΙΑΓΡΑΦΩΝ, ΜΗΤΡΩΩΝ ΚΑΙ
ΑΠΑΛΛΟΤΡΙΩΣΕΩΝ ΤΟΥ ΥΠΟΥΡΓΕΙΟΥ
ΥΠΟΔΟΜΩΝ ΚΑΙ ΜΕΤΑΦΟΡΩΝ
Έχοντας υπόψη:
1. Τον Κώδικα Αναγκαστικών Απαλλοτριώσεων Ακινήτων (ν. 2882/2001, Α’ 17).
2. Το άρθρο 33 του ν.δ. 3881/1958 «Περί Έργων Εγγείων Βελτιώσεων» (Α’ 181).
3. Τον ν. 4727/2020 «Ψηφιακή Διακυβέρνηση [Ενσωμάτωση στην Ελληνική Νομοθεσία της Οδηγίας (ΕΕ)
2016/2102 και της Οδηγίας (ΕΕ) 2019/1024] - Ηλεκτρονικές Επικοινωνίες [Ενσωμάτωση στο Ελληνικό Δίκαιο
της Οδηγίας (ΕΕ) 2018/1972] και άλλες διατάξεις» (Α’ 184).
4. Το άρθρο 3 του π.δ. 70/2015 (Α’ 114) περί της ανασύστασης του Υπουργείου Υποδομών, Μεταφορών και
Δικτύων, σε συνδυασμό με το άρθρο 4 του π.δ. 123/2016
(Α’ 208) περί της μετονομασίας του Υπουργείου Υποδομών, Μεταφορών και Δικτύων, σε Υπουργείο Υποδομών
και Μεταφορών.
5. Το π.δ. 123/2017 «Οργανισμός του Υπουργείου Υποδομών και Μεταφορών» (Α’ 151).
6. Το π.δ. 84/2019 «Σύσταση και κατάργηση Γενικών
Γραμματειών και Ειδικών Γραμματειών/Ενιαίων Διοικητικών Τομέων Υπουργείων» (Α’ 123).
7. Το π.δ. 77/2023 «Σύσταση Υπουργείου και μετονομασία Υπουργείων - Σύσταση, κατάργηση και μετονομα-
σία Γενικών και Ειδικών Γραμματειών - Μεταφορά αρμοδιοτήτων, υπηρεσιακών μονάδων, θέσεων προσωπικού
και εποπτευόμενων φορέων» (Α’ 130).
8. Το π.δ. 82/2023 «Μετονομασία Υπουργείου - Σύσταση και μετονομασία Γενικών Γραμματειών - Μετα-
φορά αρμοδιοτήτων, υπηρεσιακών μονάδων και θέσεων προσωπικού - Τροποποίηση και συμπλήρωση του
π.δ. 77/2023 (Α’ 130) - Μεταβατικές διατάξεις» (Α’ 139).
9. Το άρθρο 109 του ν. 4622/2019 «Επιτελικό Κράτος:
οργάνωση, λειτουργία και διαφάνεια της Κυβέρνησης,
των κυβερνητικών οργάνων και της κεντρικής δημόσιας
διοίκησης» (Α’ 133).
10. Την υπ’ αρ. 49105/26.6.2018 απόφαση του Υπουργού Υποδομών και Μεταφορών «Τοποθέτηση Προϊστα-
μένης της Γενικής Διεύθυνσης Προδιαγραφών, Μητρώων
και Απαλλοτριώσεων του Υπουργείου Υποδομών και
Μεταφορών».
11. Το άρθρο τέταρτο του ν. 3555/2007 «Κύρωση
Σύμβασης Παραχώρησης του Έργου της Μελέτης, Κατασκευής, Χρηματοδότησης, Λειτουργίας, Συντήρησης και
Εκμετάλλευσης του Αυτοκινητόδρομου “Ιόνια Οδός” από
Αντίρριο μέχρι Ιωάννινα, ΠΑΘΕ Αθήνα (Α/Κ Μεταμόρφωσης) - Μαλιακός (Σκάρφεια) και Συνδετήριου Κλάδου του
ΠΑΘΕ Σχηματάρι - Χαλκίδα και λοιπές διατάξεις» (Α’ 81).
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
7 Απριλίου 2024
ΤΕΥΧΟΣ  ΤΕΤΑΡΤΟ
Αρ. Φύλλου 216
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 216/07.04.2024
12. Τον ν. 3621/2007 «Κύρωση Σύμβασης Παραχώρησης του Έργου της Μελέτης, Κατασκευής, Χρηματο-
δότησης, Λειτουργίας, Συντήρησης και Εκμετάλλευσης
του Αυτοκινητόδρομου Ελευσίνα - Κόρινθος - Πάτρα Πύργος - Τσακώνα και άλλες διατάξεις» (Α’ 279).
13. Το άρθρο τέταρτο του ν. 4219/2013 «Κύρωση των
Συμφωνιών Τροποποίησης των συμβάσεων παραχώρησης των μεγάλων οδικών έργων και ρύθμιση συναφών
θεμάτων» (Α’ 269).
Και αφού είδαμε:
1. Την υπ’ αρ. 35/2021 (Α’ 159) Πράξη του Υπουργικού
Συμβουλίου, με την οποία το έργο στο οποίο αφορά η
απαλλοτρίωση χαρακτηρίσθηκε ως έργο γενικότερης
σημασίας για την οικονομία της χώρας και εξουσιοδοτήθηκε ο Υπουργός Υποδομών και Μεταφορών να προβεί
στην κήρυξη των απαλλοτριώσεων, που αφορούν την
κατασκευή συνοδών έργων των Έργων Παραχώρησης
υπάγοντας αυτές στη διαδικασία του άρθρου 7Α του Κώδικα Αναγκαστικών Απαλλοτριώσεων Ακινήτων (άρθρο
τρίτο της πράξης).
2. Την υπό στοιχεία ΥΠΕΝ/ΔΙΠΑ/19918/1298/10.11.2021
απόφαση του Γενικού Διευθυντή Περιβαλλοντικής Πολιτικής του Υπουργείου Περιβάλλοντος και Ενέργειας
«Τροποποίηση της υπ’  αρ. 104892/16.2.2006 κοινής
υπουργικής απόφασης «Έγκρισης Περιβαλλοντικών
Όρων του έργου: “Οδικός άξονας Κόρινθος - Πάτρα
(αναβάθμιση υφιστάμενης οδού σε αυτοκινητόδρομο)”,
για την περιβαλλοντική αδειοδότηση και ενσωμάτωση
των διαφοροποιήσεων του υδραυλικού σχεδιασμού του
έργου (πρόσθετα/συμπληρωματικά υδραυλικά τεχνικά
έργα)» (ΑΔΑ: ΩΝΓΔ4653Π8-Ν7Ξ).
3. Το υπ’ αρ. 49763/19.02.2024 έγγραφο της Ειδικής
Υπηρεσίας Δημοσίων Έργων Κατασκευής Συγκοινωνιακών Έργων με Σύμβαση Παραχώρησης (Ε.Υ.Δ.Ε./
Κ.Σ.Ε.Σ.Π.), με το οποίο υποβλήθηκε το σχετικό κτηματολόγιο και ζητήθηκε η κήρυξη της αναγκαστικής
απαλλοτρίωσης ακινήτων.
4. Την υπ’ αρ. 89164/27.03.2024 (ορθή επανάληψη)
(ΑΔΑ: 9Ι9Δ465ΧΘΞ-ΧΙ8) απόφαση έγκρισης του κτηματολογίου του θέματος, της Διεύθυνσης Απαλλοτριώσεων,
Τοπογραφήσεων και Γεωπληροφορικής του Υπουργείου
Υποδομών και Μεταφορών, με την οποία ελέγχθηκε και
θεωρήθηκε μόνο ως προς το νομότυπο το κτηματολόγιο
του θέματος.
5. Tην υπ’ αρ. 88851/27.03.2024 βεβαίωση χρηματοδότησης, της Διεύθυνσης Απαλλοτριώσεων, Τοπογραφή-
σεων και Γεωπληροφορικής του Υπουργείου Υποδομών
και Μεταφορών, σύμφωνα με την οποία η δαπάνη της
απαλλοτρίωσης ανέρχεται στο ποσό των 598.132,00 €
και θα βαρύνει το ενάριθμο έργο 2022ΣΕ07220000 της
ΣΑΕ 072/2, του Προγράμματος Δημοσίων Επενδύσεων
(Π.Δ.Ε.), του Υπουργείου Υποδομών και Μεταφορών,
αποφασίζουμε:
1. Κηρύσσουμε την αναγκαστική απαλλοτρίωση ακινήτων ζώνης στον ποταμό «Σελίανδρο» στις Τ.Κ. Διμηνιού
και Κάτω Διμηνιού της Δ.Ε. Σικυωνίων του Δήμου Σικυωνίων της Π.Ε. Κορινθίας στο πλαίσιο των συμπληρωματι-
κών εργασιών επείγουσας αντιπλημμυρικής θωράκισης
των περιοχών ανάντη και κατάντη του αυτοκινητόδρομου στο οδικό τμήμα: Κόρινθος - Πάτρα, συνολικής έκτα-
σης 16.905,40 τ.μ., εκ των οποίων 10.029,48 τ.μ. αφορούν
σε ιδιωτικές εκτάσεις και 6.875,92 τ.μ. αφορούν σε δημόσιες εκτάσεις.
Η έκταση που απαλλοτριώνεται εικονίζεται σε κλίμακα 1:500 στο κτηματολογικό διάγραμμα και στον
αντίστοιχο κτηματολογικό πίνακα, που συντάχθηκαν
από τη μελετήτρια Καλλιόπη Κατίκα, εγκρίθηκαν με
την υπ’ αρ. 38916/07.02.2024 (ΑΔΑ: 9ΙΛΓ465ΧΘΞ-6Κ7)
απόφαση της Ειδικής Υπηρεσίας Δημοσίων Έργων Κατασκευής Συγκοινωνιακών Έργων με Σύμβαση Παρα-
χώρησης (Ε.Υ.Δ.Ε./Κ.Σ.Ε.Σ.Π) του Υπουργείου Υποδομών
και Μεταφορών και ελέγχθηκαν και θεωρήθηκαν μόνο
ως προς το νομότυπο, με την υπ’ αρ. 89164/27.03.2024
(ορθή επανάληψη) (ΑΔΑ: 9Ι9Δ465ΧΘΞ-ΧΙ8) απόφαση
της Προϊσταμένης της Διεύθυνσης Απαλλοτριώσεων,
Τοπογραφήσεων και Γεωπληροφορικής, του Υπουργείου
Υποδομών και Μεταφορών.
Στα απαλλοτριούμενα ακίνητα προβάλλουν εμπράγματα δικαιώματα οι φερόμενοι ιδιοκτήτες που αναφέρο-
νται στον ανωτέρω κτηματολογικό πίνακα.
Η απαλλοτρίωση κηρύσσεται υπέρ του Ελληνικού Δημοσίου με επισπεύδοντα το Υπουργείο Υποδομών και
Μεταφορών και με δαπάνες αυτού.
Η προκαλούμενη δαπάνη ποσού 598.132,00 € θα βαρύνει τις πιστώσεις του Προγράμματος Δημοσίων Επεν-
δύσεων (Π.Δ.Ε.) αρμοδιότητας του Υπουργείου Υποδομών και Μεταφορών και ειδικότερα τις πιστώσεις του
εναρίθμου έργου 2022ΣΕ07220000 της ΣΑΕ 072/2.
2. Υπάγουμε την παρούσα απαλλοτρίωση στις προβλεπόμενες διατάξεις του άρθρου 7Α του Κώδικα Ανα-
γκαστικών Απαλλοτριώσεων Ακινήτων (ν. 2882/2001, Α’
17), κατ’ εξουσιοδότηση του άρθρου τρίτου της υπ’ αρ.
35/2021 Πράξης Υπουργικού Συμβουλίου (Α’ 159), ώστε,
με ειδική απόφαση του αρμόδιου Δικαστηρίου, να επιτραπεί η άμεση παράδοση των ακινήτων και η πραγμα-
τοποίηση εργασιών πριν από τον προσδιορισμό και την
καταβολή της οικείας αποζημίωσης.
Η ισχύς της παρούσας αρχίζει από τη δημοσίευσή της
στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Μαρούσι, 28 Μαρτίου 2024
Η Προϊσταμένη της Γενικής Διεύθυνσης
ΔΗΜΗΤΡΑ ΔΑΓΛΑ
Ι
Αριθμ. 44415
(2)
Επανεπιβολή ρυμοτομικής απαλλοτρίωσης (μετά
από αυτοδίκαιη άρση), σε ακίνητο που βρίσκεται στο Ο.Τ. 470 του εγκεκριμένου ρυμοτομικού
σχεδίου της περιοχής «Ηπειρώτικα» πόλεως Κοζάνης, σύμφωνα με τις διατάξεις των άρθρων 88
και 89 του ν. 4759/2020.
Ο ΠΕΡΙΦΕΡΕΙΑΡΧΗΣ ΔΥΤΙΚΗΣ ΜΑΚΕΔΟΝΙΑΣ
Έχοντας υπόψη:
1. Τα άρθρα 87 έως 93 του ν. 4759/2020 «Εκσυγχρονισμός της Χωροταξικής και Πολεοδομικής Νομοθεσίας
και άλλες διατάξεις» (Α’ 245).
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 216/07.04.2024
2. Τα άρθρα 152, 153, 154, 159 και 160 του Κώδικα Βασικής Πολεοδομικής Νομοθεσίας (π.δ. της 14/27.7.1999,
Δ’ 580).
3. Το ν.δ. της 17-7/16.8.1923 «Περί σχεδίων πόλεων,
κωμών και συνοικισμών του Κράτους και οικοδομής
αυτών» (Α’ 228).
4. Τον ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα
Καλλικράτης» (Α’ 87) και ειδικότερα τα άρθρα 186, 282
και 283.
5. Τον ν. 1337/1983 «Επέκταση των πολεοδομικών σχεδίων, οικιστική ανάπτυξη και σχετικές ρυθμίσεις» (Α’ 33).
6. Το άρθρο 29 του ν.  2831/2000 «Τροποποίηση
των διατάξεων του ν.  1577/1985 “Γενικός Οικοδομικός Κανονισμός” και άλλες πολεοδομικές διατάξεις»
(Α’ 140), όπως αντικαταστάθηκε από το άρθρο 10 του
ν. 3044/2002 (Α’ 197) και τροποποιήθηκε με το άρθρο 32
του ν. 3164/2003 (Α’ 176) και το άρθρο 3 του ν. 4315/2014
(Α’ 269).
7. Την υπ’ αρ. 6405/19.1.2022 απόφαση του Συντονιστή
Αποκεντρωμένης Διοίκησης Ηπείρου - Δυτικής Μακεδονίας «Έγκριση του Οργανισμού Εσωτερικής Υπηρεσίας
της Περιφέρειας Δυτικής Μακεδονίας» (Β’ 563).
8. Το άρθρο 90 του Κώδικα Νομοθεσίας για την Κυβέρνηση και τα κυβερνητικά όργανα (π.δ. 63/2005,
Α’ 98), όπως διατηρήθηκε σε ισχύ με την περ. 22 του
άρθρου  119 του ν. 4622/2019 (Α’ 133).
9. Την υπ’ αρ. 431/1.12.1989 απόφαση του Νομάρχη
Κοζάνης «Αναθεώρηση του ρυμοτομικού σχεδίου περιοχής “Ηπειρώτικα” της πόλης Κοζάνης» (Δ’ 761).
10. Την υπ’ αρ. 6181/17.11.2008 απόφαση του Νομάρχη Κοζάνης «Τροποποίηση της αρίθμησης Οικοδομικών
Τετραγώνων του εγκεκριμένου ρυμοτομικού σχεδίου
πόλης Κοζάνης περιοχής “Ηπειρώτικα”» (ΑΑΠ’ 578).
11. Την υπ’ αρ. 18933/3.7.2023 αίτηση των Νικολάου
Διάφα, Θεανώς Παφύλη, Παναγιώτη Διάφα και Ευθυμίου
Διάφα, προς τον Δήμο Κοζάνης, με συνημμένους τίτλους
ιδιοκτησίας και απόσπασμα κτηματολογικού πίνακα.
12. Την από 23.11.2023 εισήγηση της Διεύθυνσης Πολεοδομικού Σχεδιασμού - Εφαρμογών και Υπηρεσίας
Δόμησης του Δήμου Κοζάνης.
13. Το υπ’ αρ. 4886/1.12.2023 Υπηρεσιακό - Ενημερωτικό σημείωμα της Διεύθυνσης Πολεοδομικού Σχεδια-
σμού - Εφαρμογών και Υπηρεσίας Δόμησης του Δήμου
Κοζάνης.
14. Το υπ’ αρ. 3/28.11.2023 (θέμα 1ο) πρακτικό της
Επιτροπής Χωροταξίας και Πολεοδομίας του Δήμου
Κοζάνης.
15. Την υπ’ αρ. 40/2023 (12.12.2023) (ΑΔΑ: Ψ69ΦΩΛΠΙ3Μ) απόφαση της Επιτροπής Ποιότητας Ζωής του Δή-
μου Κοζάνης.
16. Την υπ’ αρ. 587/2023 (29.12.2023) (ΑΔΑ: ΨΨ8ΨΩΛΠΤΥΗ) απόφαση του Δημοτικού Συμβουλίου Κοζάνης.
17. Την υπ’ αρ. 126/2024 (11.3.2024) (ΑΔΑ: 69ΒΔΩΛΠΒΧ7) απόφαση της Δημοτικής Επιτροπής του Δήμου
Κοζάνης.
18. Το υπ’ αρ. 7668/14.3.2024 (ΑΔΑ: ΨΛΜΓΩΛΠ-6ΝΣ) έγγραφο της Οικονομικής Υπηρεσίας του Δήμου Κοζάνης.
19. Το φύλλο Υπολογισμού Αξίας Ακινήτου, του συμβολαιογράφου Κοζάνης Ιωάννη Κιτσόπουλου, σύμφωνα με
το οποίο η αξία όλου του οικοπέδου, εμβαδού 1.463,49
τ.μ., υπολογίζεται με βάση το σύστημα αντικειμενικών
αξιών του Υπουργείου Εθνικής Οικονομίας και Οικονομικών, στο ποσό των 386.361,36 ευρώ.
20. Το υπ’ αρ. 742/19.3.2024 έγγραφο της Διεύθυνσης
Πολεοδομικού Σχεδιασμού - Εφαρμογών και Υπηρεσίας
Δόμησης του Δήμου Κοζάνης, με το οποίο μας διαβιβάστηκε φάκελος επανεπιβολής απαλλοτρίωσης, σε
ακίνητο που βρίσκεται στο Ο.Τ. 470 του εγκεκριμένου
ρυμοτομικού σχεδίου της περιοχής «Ηπειρώτικα» πόλεως Κοζάνης.
Και επειδή:
1. Με την υπ’ αρ. 18933/3.7.2023 αίτησή τους προς τον
Δήμο Κοζάνης, οι: Νικόλαος Διάφας, Θεανώ Παφύλη,
Παναγιώτης Διάφας και Ευθύμιος Διάφας, αιτούνται την
τροποποίηση του ρυμοτομικού σχεδίου λόγω αυτοδίκαιης άρσης απαλλοτρίωσης για το ακίνητό τους, σύμφωνα
με το άρθρο 88 του ν. 4759/2020, κάνοντας συνοπτική
περιγραφή της ρυμοτομικής απαλλοτρίωσης και προσκομίζοντας τίτλους ιδιοκτησίας.
2. Το ακίνητο βρίσκεται στο Ο.Τ. 470 του εγκεκριμένου ρυμοτομικού σχεδίου της περιοχής «Ηπειρώτικα»
πόλεως Κοζάνης, φέρει αριθμό ΚΑΕΚ 270570409004
και έχει εμβαδό 1.463,49 τ.μ. σύμφωνα με τους τίτλους
ιδιοκτησίας.
3. Η προσήκουσα αποζημίωση, υπολογίζεται με βάση
το σύστημα των αντικειμενικών αξιών του Υπουργείου
Εθνικής Οικονομίας και Οικονομικών και ανέρχεται για
την έκταση των 1.463,49 τ.μ. στο συνολικό ποσό των
386.361,36 ευρώ.
4. Σύμφωνα με την από 23.11.2023 εισήγηση της Διεύθυνσης Πολεοδομικού Σχεδιασμού - Εφαρμογών και
Υπηρεσίας Δόμησης του Δήμου Κοζάνης «Σύμφωνα με
το ισχύον ρυμοτομικό σχέδιο της περιοχής Ηπειρώτικα
της πόλης της Κοζάνης όπως εγκρίθηκε με τις υπ’ αρ.
431/1-12-1986 (Δ’ 761/1989) και υπ’ αρ. 6181/17-112008 (Δ’ 578/2008) αποφάσεις Νομάρχη Κοζάνης, στο
ΟΤ 470, στην ιδιοκτησία εμβαδού περίπου 1470 τ.μ. με
ΚΑΕΚ 270570409004 προβλέπεται η δημιουργία χώρου
πρασίνου και αναψυχής.
Η πολεοδομική μελέτη που εγκρίθηκε με το ανωτέρω
ΦΕΚ του 1989 η οποία προβλέπει την ύπαρξη δύο πυρήνων πρασίνου και αναψυχής στην περιοχή μελέτης.
Ο πρώτος βρίσκεται στο ΒΑ άκρο και περιλαμβάνει ένα
παιδικό σταθμό, μια παιδική χαρά, μία πευκοφυτεμένη
περιοχή και ένα διαμορφωμένο αλλά αναξιοποίητο πλάτωμα. Ο δεύτερος δημιουργείται στη δυτική πλευρά της
περιοχής μελέτης και στοχεύει στην αξιοποίηση δημοτικών εκτάσεων με έντονο ανάγλυφο. Κάθε μια από τις
παραπάνω περιγραφές συνοδεύεται από τον αντίστοιχο εντοπισμό επί του ΡΣ και τη σχετική φωτογραφική
αποτύπωση. Η ανωτέρω ιδιοκτησία αποτελεί τμήμα του
δυτικού πυρήνα πρασίνου που προβλέπει η μελέτη και
εντοπίζεται στη φωτογραφία 21. Από την ανάλυση αυτή
αποδεικνύεται η σημασία που είχε για την μελέτη (και
συνεχίζει να έχει) η εν λόγω έκταση κατά των καθορισμό
χώρων πρασίνου στην περιοχή.
Η κατάργηση και ο αποχαρακτηρισμός κοινοχρήστων
χώρων δεν είναι επιθυμητή ούτε από τη σχετική εγκύκλιο
(ΔΤΕ/δ/43511/161/55/13-6-1988) του ΥΠΕΧΩΔΕ βάσει
της οποίας γίνονται οι τροποποιήσεις των εγκεκριμένων
ρυμοτομικών σχεδίων, διότι ήδη υπάρχει μεγάλη έλλειψη
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 216/07.04.2024
τέτοιων χώρων και η απομείωσή τους είναι πολύ επιζήμια και δεν βελτιώνει τις συνθήκες ζωής των κατοίκων».
5. Το Δημοτικό Συμβούλιο Κοζάνης, με την υπ’ αρ.
587/2023 (29.12.2023) απόφασή του, «Προτείνει στον
οικείο Περιφερειάρχη την εκ νέου επιβολή της αρθείσας
ρυμοτομικής απαλλοτρίωσης για τον ίδιο σκοπό, στο
οικόπεδο με ΚΑΕΚ 270570409004, ιδιοκτησίας των Διάφα Νικολάου, Διάφα Θεανώς, Διάφα Παναγιώτη και Δι-
άφα Ευθυμίου, που βρίσκεται στο Ο.Τ. 470 στην περιοχή
“ΗΠΕΙΡΩΤΙΚΑ” της πόλης της Κοζάνης, του Δήμου Κοζάνης, σύμφωνα με τα άρθρα 88 και 89 του ν. 4759/2020».
6. Η Δημοτική Επιτροπή του Δήμου Κοζάνης, με την
υπ’ αρ. 126/2024 (11.3.2024) απόφασή της, εξειδικεύει πίστωση συνολικού ποσού τριακοσίων ογδόντα οχτώ χιλιά-
δων διακοσίων είκοσι επτά ευρώ και ογδόντα τεσσάρων
λεπτών (388.227,84), για αποζημίωση ρυμοτομούμενης
έκτασης χαρακτηρισμένης ως κοινόχρηστου χώρου στο
Ο.Τ. 470, στη περιοχή Ηπειρώτικα της πόλης Κοζάνης, σε
βάρος του Κ.Α 15.7121.0001 «Απαλλοτριώσεις - πράξεις
τακτοποίησης διατηρητέα πόλης Κοζάνης (Ε.Α.Π. 20122016)» του προϋπολογισμού οικ. έτους 2024.
7. Με το υπ’ αρ. 7668/14.3.2024 έγγραφο της Οικονομικής Υπηρεσίας του Δήμου Κοζάνης, «ΑΠΟΦΑΣΗ ΑΝΑΛΗ-
ΨΗΣ ΥΠΟΧΡΕΩΣΗΣ Α/Α 435», εγκρίνεται η δαπάνη και η
διάθεση πίστωσης συνολικού ποσού 388.277,84 ευρώ σε
βάρος του Κ.Α.Ε. 15.7121.0001 «Απαλλοτριώσεις - Πράξεις τακτοποίησης - Διατηρητέα (ΕΑΠ 2012-2016)» του
προϋπολογισμού εξόδων οικονομικού έτους 2024.
8. Η ρυμοτομική απαλλοτρίωση που είχε επιβληθεί με
την υπ’ αρ. 431/1.12.1989 (Δ’ 761) απόφαση του Νομάρχη
Κοζάνης στην παραπάνω ιδιοκτησία, αίρεται αυτοδικαίως χωρίς να απαιτείται η έκδοση σχετικής διαπιστωτικής
πράξης, καθώς έχουν παρέλθει δεκαπέντε (15) έτη από
την έγκριση του ρυμοτομικού σχεδίου με το οποίο αυτή
επιβλήθηκε για πρώτη φορά.
9. Συντρέχει σοβαρός πολεοδομικός λόγος για την
επανεπιβολή απαλλοτρίωσης, καθώς η διατήρηση των
χώρων πρασίνου και αναψυχής αποτελεί ύψιστη προτεραιότητα για την προστασία της ποιότητας του αστικού
περιβάλλοντος, ούτως ώστε ακόμα και η απώλεια ελάχιστης τέτοιας εκτάσεως να λογίζεται ως ανεπίτρεπτη
επιδείνωση του οικιστικού περιβάλλοντος. Η πολεοδομική μελέτη της περιοχής «Ηπειρώτικα», προβλέπει
την ύπαρξη δύο πυρήνων πρασίνου και αναψυχής (Βορειοανατολικά και Δυτικά). Η ανωτέρω ιδιοκτησία (αδι-
αμόρφωτη έως σήμερα) αποτελεί τμήμα του δυτικού
πυρήνα πρασίνου, ο οποίος στοχεύει στην αξιοποίηση
δημοτικών εκτάσεων με έντονο ανάγλυφο. Η μελλοντική
διαμόρφωση σε κοινόχρηστο χώρο πρασίνου και αναψυχής, θα αποτελέσει σημαντικό πόλο έλξης για τους
κατοίκους όλων των ηλικιών της ευρύτερης περιοχής. Η
διατήρηση του κοινόχρηστου χαρακτήρα της έκτασης,
συμβάλλει στην εξασφάλιση περιβαλλοντικής και αισθητικής ποιότητας και χρηστικότητας από τους πολίτες.
10. Συντρέχουν σωρευτικά οι προϋποθέσεις της παρ. 3
του άρθρου 88 του ν. 4759/2020 (Α’ 245), για την επανεπιβολή της ρυμοτομικής απαλλοτρίωσης, καθώς:
α) Σοβαροί πολεοδομικοί λόγοι επιβάλλουν τη διατήρηση του ακινήτου ως κοινοχρήστου χώρου.
β) Ο δήμος Κοζάνης διαθέτει την οικονομική δυνατότητα για την άμεση καταβολή της προσήκουσας αποζη-
μίωσης στους δικαιούχους, αποφασίζουμε:
1. Την επανεπιβολή της αυτοδικαίως αρθείσας ρυμοτομικής απαλλοτρίωσης, σε ακίνητο φερόμενης ιδιοκτησί-
ας Νικολάου Διάφα, Θεανώς Παφύλη, Παναγιώτη Διάφα
και Ευθυμίου Διάφα, με ΚΑΕΚ 270570409004, εμβαδού
1.463,49 τ.μ., στο Ο.Τ. 470 του εγκεκριμένου ρυμοτομικού σχεδίου της περιοχής «Ηπειρώτικα» πόλεως Κοζά-
νης, κατ’ εφαρμογή των διατάξεων του άρθρου 89 του
ν. 4759/2020 (Α’ 245), για τη δημιουργία Κοινόχρηστου
Χώρου «Πράσινο - Αναψυχή», όπως έχει ορισθεί από τις
υπ’ αρ. 431/1.12.1989 (Δ’ 761) και 6181/17.11.2008 (ΑΑΠ’
578) αποφάσεις του Νομάρχη Κοζάνης, κατ’ αποδοχή της
υπ’ αρ. 587/2023 (29.12.2023) απόφασης του Δημοτικού
Συμβουλίου Κοζάνης, με την οποία αυτό προτείνει την εκ
νέου επιβολή της αρθείσας ρυμοτομικής απαλλοτρίωσης
για τον ίδιο σκοπό, και της δυνατότητας καταβολής της
προσήκουσας αποζημίωσης των 386.361,36 ευρώ, στους
ιδιοκτήτες του οικοπέδου, η οποία αποδεικνύεται με τη
δέσμευση ποσού 388.277,84 ευρώ σε βάρος του Κ.Α.Ε.
15.7121.0001 «Απαλλοτριώσεις - Πράξεις τακτοποίησης Διατηρητέα (ΕΑΠ 2012-2016)» του προϋπολογισμού εξό-
δων οικονομικού έτους 2024 του Δήμου Κοζάνης.
2. Η ισχύς της παρούσας απόφασης αρχίζει από τη
δημοσίευσή της στην Εφημερίδα της Κυβερνήσεως.
Επιτρέπεται η υποβολή προσφυγής στον Γραμματέα
Αποκεντρωμένης Διοίκησης Ηπείρου- Δυτικής Μακεδονίας, μόνο για παράβαση του νόμου, σύμφωνα με τις δι-
ατάξεις των άρθρων 227 και 238 του ν. 3852/2010 (Α’ 87)
και σε προθεσμία δεκαπέντε (15) ημερών από τη δημοσίευση της απόφασης στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Κοζάνη, 28 Μαρτίου 2024
O Περιφερειάρχης
ΓΕΩΡΓΙΟΣ ΑΜΑΝΑΤΙΔΗΣ
Ι
Αριθμ. απόφ. 36
(3)
Κήρυξη αναγκαστικής απαλλοτρίωσης ακινήτων
για την κατασκευή του έργου: «Βελτίωση οδού
και αντιμετώπιση κατολισθήσεων με παραλλαγές στην Ε.Ο. από Ζαχάρω - Αρήνης προς Αρτέ-
μιδα και Μάκιστο, Π.Ε. Ηλείας, Α’ Φάση», χρηματοδότηση: Περιφερειακό Πρόγραμμα Ανάπτυξης
Δυτικής Ελλάδας (ΠΠΑ - πρώην Π.Δ.Ε.)/ΣΑΝΠ401
(πρώην ΣΑΕΠ 001), κ.ε.:2022ΝΠ40100023 (πρώην 2019ΕΠ00100006).
ΤΟ ΠΕΡΙΦΕΡΕΙΑΚΟ ΣΥΜΒΟΥΛΙΟ ΤΗΣ
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ
Έχοντας υπόψη:
1. Τον ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα
Καλλικράτης» (Α’ 87) και συγκεκριμένα τα άρθρα 163
και 273.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 216/07.04.2024
2. Τις διατάξεις της υπ’ αρ. 31449/11.04.2023 απόφασης του Γραμματέα Αποκεντρωμένης Διοίκησης Πελο-
ποννήσου, Δυτικής Ελλάδας και Ιονίου «Τροποποίηση
της 248595/27.12.2016 (Β’ 4309) απόφασης του Γραμματέα της Αποκεντρωμένης Διοίκησης Πελοποννήσου,
Δυτικής Ελλάδας και Ιονίου περί έγκρισης Οργανισμού
Εσωτερικής Υπηρεσίας της Περιφέρειας Δυτικής Ελλάδας» (Β’ 2551).
3. Την υπ’ αρ. 635/2023 απόφαση του Πολυμελούς
Πρωτοδικείου Πατρών, με την οποία επικυρώθηκαν τα
αποτελέσματα των εκλογών της 8ης Οκτωβρίου 2023 και
ανακηρύχθηκαν ο Περιφερειάρχης και οι Περιφερειακοί
Σύμβουλοι της Περιφέρειας Δυτικής Ελλάδας για την
περίοδο από 1/1/2024 έως 31/12/2028.
4. Την υπ’ αρ. 01/3.1.2024 (ΑΔΑ: 95ΩΨ7Λ6-ΚΣΣ) απόφαση του Περιφερειακού Συμβουλίου της Περιφέρειας
Δυτικής Ελλάδας διατυπωθείσα στο υπ’ αρ. 1ο/2024 πρακτικό αυτού με θέμα «Εκλογή μελών προεδρείου του Πε-
ριφερειακού Συμβουλίου Περιφέρειας Δυτικής Ελλάδας
και Εκλογή μελών της Περιφερειακής Επιτροπής Περιφέρειας Δυτικής Ελλάδας», για την περίοδο 03/01/2024 έως
30/06/2024, σύμφωνα με τα προβλεπόμενα στην παρ. 1
του άρθρου 165 του ν. 3852/2010, όπως αντικαταστάθηκε με το άρθρο 14 του ν. 5056/2023, και τις διατάξεις του
άρθρου 175 του ν. 3852/2010, όπως αντικαταστάθηκε
με το άρθρο 19 του ν. 5056/2023, αντίστοιχα.
5. Τις διατάξεις του π.δ. της 25-11-1929 «Περί κωδικοποιήσεως των περί κατασκευής και συντηρήσεως οδών
κείμενων διατάξεων», σύμφωνα με τις οποίες είναι επιτρεπτή η κήρυξη της απαλλοτρίωσης.
6. Τις διατάξεις του Κώδικα Αναγκαστικών Απαλλοτριώσεων Ακινήτων (ν. 2882/2001, Α’ 17) και ιδίως το
άρθρο  1 αυτού.
7. Τις διατάξεις του ν. 2985/2002 «Προσαρμογή του
Κώδικα Αναγκαστικών Απαλλοτριώσεων στο Σύνταγμα»
(Α’ 18).
8. Τις διατάξεις του άρθρου 1 του ν. 653/1977 «Περί
υποχρεώσεως των παροδίων ιδιοκτητών για τη διάνοιξη
οδών, αντικαταστάσεως της παρ. 3 του άρθρου 6 του
ν. 5269/1931 και ρυθμίσεως συναφών θεμάτων» (Α’ 214)
και του π.δ. 929/1979, όπως αυτές έχουν τροποποιηθεί,
και συμπληρωθεί με τις διατάξεις του άρθρου 62 του
ν. 947/1979 (Α’169) και του άρθρου 9 του ν. 960/1979
(Α’ 194) και του ν. 2052/1992 (άρθρο 6).
9. Τις διατάξεις του ν. 4070/2012 «Ρυθμίσεις Ηλεκτρονικών Επικοινωνιών, Μεταφορών, Δημοσίων Έργων και άλ-
λες διατάξεις» (Α’ 82) και ειδικά των άρθρων 124 και 140
παρ. 1.
10. Την υπ’ αρ. 2611/160979/12.1.2016 (ΑΔΑ:
Ω30ΜΟΡ1Φ-3ΤΑ) απόφαση του Γενικού Γραμματέα της
Αποκεντρωμένης Διοίκησης Πελοποννήσου, Δυτικής
Ελλάδας και Ιονίου με την οποία εγκρίθηκαν οι Περιβαλλοντικοί όροι του έργου: «Παραλλαγές λόγω κατο-
λισθήσεων στην Ε.Ο. Ζαχάρως - Αρήνης προς Αρτέμιδα
και Μάκιστο Π.Ε. Ηλείας» .
11. Την υπ’ αρ. 89527/1321/3.11.2016 (ΑΔΑ:76ΞΘ7Λ66ΥΗ) απόφαση έγκρισης Κτηματολογικών Διαγραμμά-
των και Κτηματολογικών Πινάκων της μελέτης με τίτλο
του θέματος, από τη Διευθύνουσα Υπηρεσία/Τ.Σ.Ε. της
Π.Ε. Ηλείας.
12. Την υπ’ αρ. 23310/22.02.2019 (ΑΔΑ:ΨΣΠΤ465ΧΙ8ΑΘ7) απόφαση του Υφυπουργού Οικονομίας και Ανά-
πτυξης με την οποία πραγματοποιήθηκε η ένταξη του
έργου: «Βελτίωση οδού και αντιμετώπιση κατολισθήσεων με παραλλαγές στην Ε.Ο από Ζαχάρω - Αρήνης
προς Αρτέμιδα και Μάκιστο, Π.Ε. Ηλείας, Α’ Φάση» στην
τροποποίηση 00 της ΣΑΕΠ 001 του Προγράμματος Δημοσίων Επενδύσεων (ΠΔΕ), με εγκεκριμένο αρχικό Π/Υ
6.100.000,00€ στον ενάριθμο κωδικό 2019ΕΠ00100006.
13. Την υπό στοιχεία ΠΔΕ/ΔΑΠ/418490/5569/14.12.2023
απόφαση του Περιφερειάρχη Δυτικής Ελλάδας «Τροποποίηση της Πράξης “Βελτίωση οδού και αντιμετώπιση
κατολισθήσεων με παραλλαγές στην Ε.Ο από Ζαχάρω
- Αρήνης προς Αρτέμιδα και Μάκιστο, Π.Ε. Ηλείας, Α’
Φάση” με Κωδικό ΟΠΣ 5189599 στο “ΠΠΑ ΔΥΤΙΚΗΣ ΕΛΛΑΔΑΣ 2021-2025”» (ΑΔΑ:Ψ3ΒΨ7Λ6-ΓΦ3), σύμφωνα με
την οποία η συνολική επιλέξιμη δημόσια δαπάνη της
Πράξης ανέρχεται στο ποσό των 1.000.000,00€, στον
ενάριθμο κωδικό 2022ΝΠ40100023 (λόγω απένταξης
του 1ου υποέργου προϋπολογισμού 5.500.000,00€ και
αύξησης του προϋπολογισμού του 2ου υποέργου κατά
400.000,00€ λόγω επανεκτίμησης των δαπανών των
απαλλοτριώσεων).
14. Το υπ’ αρ. 24385/10-2-2020 (αρ. πρωτ. 44953/
517/14.2.2020 της Δ.Τ.Ε. Π.Ε. Ηλείας) έγγραφο του Δασαρχείου Κρεστένων περί ύπαρξης ή μη δικαιωμάτων
του Δημοσίου στην περιοχή του υπό κατασκευή έργου,
με την επισήμανση ότι ακίνητα της μορφής Δ.Δ. (δάσος
κατά το παρελθόν και σήμερα) ή Δ.Α. (δάσος κατά το παρελθόν και άλλης μορφής σήμερα) θεωρούνται εκτάσεις
που ανήκουν στο Ελληνικό Δημόσιο.
15. Την υπ’ αρ. 19116/245/25.1.2021 ανακοίνωση της
προτεινόμενης απαλλοτρίωσης στην Εφημερίδα του
Πύργου «ΠΡΩΤΗ», που δημοσιεύθηκε στο φύλλο της
26/01/2021 και το γεγονός ότι έγινε τοιχοκόλληση της
ανακοίνωσης της Δ.Τ.Ε. της Π.Ε. Ηλείας στα Δημοτικά
καταστήματα Ζαχάρως, Αρήνης και Αρτέμιδας.
16. Την υπό  στοιχεία ΠΔΕ/ΔΑΠ/315456/3875/18.10.2022
(ΑΔΑ: 9Τ4Π7Λ6-ΠΟΞ) απόφαση ένταξης εξήντα δύο
(62) μεταφερόμενων έργων του Π.Δ.Ε στο Πρόγραμμα
Ανάπτυξης «ΠΠΑ Δυτικής Ελλάδας 2021 - 2025», στο
οποίο συμπεριλαμβάνεται και το εν θέματι έργο με
ΜΙS:5189599 και ενάριθμο 2022ΝΠ40100023 (πρώην
2019ΕΠ00100006).
17. Το υπό  στοιχεία 15499ΕΞΕ/17.02.2023 (αρ. πρωτ.
75966/910//09.3.2023 της Δ.Τ.Ε. Π.Ε. Ηλείας) έγγραφο
της Κτηματικής Υπηρεσίας Ηλείας με θέμα «Έκθεση περί
ύπαρξης ή μη δικαιωμάτων του Δημοσίου σε ακίνητα
που θα απαλλοτριωθούν αναγκαστικά για την κατασκευή
του έργου “Βελτίωση οδού και αντιμετώπιση κατολισθήσεων με παραλλαγές στην Ε.Ο από Ζαχάρω - Αρήνης
προς Αρτέμιδα και Μάκιστο, Π.Ε. Ηλείας, Α’ Φάση”».
18. Το υπό  στοιχεία 28679ΑΠΑ/16.05.2023 έγγραφο
της Κτηματικής Υπηρεσίας Ηλείας, το οποίο έλαβε το
υπ’  αρ. 155504/2288/16.5.2023 πρωτόκολλο της Δ.Τ.Ε.
Π.Ε. Ηλείας και με το οποίο διαβιβάστηκε στην Υπηρεσία μας, η έκθεση της Επιτροπής του άρθρου 15 του
ν. 2882/2001, για την προεκτίμηση της αξίας των απαλλοτριούμενων ακινήτων και των επικειμένων τους για το
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 216/07.04.2024
έργο με τίτλο: «Βελτίωση οδού και αντιμετώπιση κατολισθήσεων με παραλλαγές στην Ε.Ο από Ζαχάρω - Αρήνης
προς Αρτέμιδα και Μάκιστο, Π.Ε. Ηλείας, Α’ Φάση».
19. Την υπ’ αρ. οικ. 331762/5629/19.10.2023 απόφαση της Διεύθυνσης Τεχνικών Έργων της Π.Ε. Ηλείας «1η
Διόρθωση Κτηματολογικών Διαγραμμάτων και Κτηματολογικών Πινάκων του Έργου με τίτλο: “Βελτίωση οδού
και αντιμετώπιση κατολισθήσεων με παραλλαγές στην
Ε.Ο από Ζαχάρω - Αρήνης προς Αρτέμιδα και Μάκιστο,
Π.Ε. Ηλείας, Α’ Φάση”» (ΑΔΑ: 6ΜΑΣ7Λ6-46Φ).
20. Την υπ’ αρ. 147/2023 απόφαση του Περιφερειακού
Συμβουλίου της Περιφέρειας Δυτικής Ελλάδας, όπως
αυτή διατυπώθηκε στην 18η Συνεδρίαση αυτής, «Έγκριση του Τεχνικού Προγράμματος Περιφέρειας Δυτικής
Ελλάδας έτους 2024» (ΑΔΑ: 9Θ2Ο7Λ6-Τ1Ρ) στην οποία
έχει συμπεριληφθεί το εν θέματι Έργο με ΜΙS:5189599
και ενάριθμο 2022ΝΠ40100023, αποφασίζει:
Εγκρίνει την κήρυξη αναγκαστικής απαλλοτρίωσης
για λόγους δημόσιας ωφέλειας και ειδικότερα για την
κατασκευή και λειτουργία του έργου: «Βελτίωση οδού
και αντιμετώπιση κατολισθήσεων με παραλλαγές στην
Ε.Ο από Ζαχάρω - Αρήνης προς Αρτέμιδα και Μάκιστο,
Π.Ε. Ηλείας, Α’ Φάση», συνολικής έκτασης 68.354,56  τ.μ.,
όπως εικονίζεται στα από Οκτώβριο 2023 Κτηματολογικά Διαγράμματα (σε κλίμακα 1:1000) και στους αντί-
στοιχους Κτηματολογικούς Πίνακες αναλογισμού που
συντάχθηκαν από την επιβλέπουσα Μηχανικό του
Τμήματος Συγκοινωνιακών Έργων της Δ.Τ.Ε. Π.Ε. Ηλείας
Τερψιχόρη Λογοθέτη και εγκρίθηκαν με την υπ’ αρ. οικ.
331762/5629/19.10.2023 (ΑΔΑ: 6ΜΑΣ7Λ6-46Φ) απόφαση της Διεύθυνσης Τεχνικών Έργων της Π.Ε. Ηλείας.
Στην έκταση που απαλλοτριώνεται φερόμενοι ιδιοκτήτες είναι μεταξύ άλλων οι:
1) Βασιλόπουλος Ιωάννης, 2) Βασιλοπούλου Αθανασία, 3) Νικολακόπουλος Δημήτριος, 4) Μανιάτη Γεωργία,
5) Ζαχαράκης Χρήστος, 6) Μπαχούρο Ιωάννη και Γεώργιο κ.λπ.
Οι φερόμενοι ιδιοκτήτες, αναγράφονται στα εγκεκριμένα κτηματολογικά διαγράμματα και πίνακες, τα
οποία βρίσκονται στα γραφεία της Διεύθυνσης Τεχνικών Έργων Π.Ε. Ηλείας, Διοικητήριο, Τ.Κ. 27131,
Πύργος. Η απαλλοτρίωση κηρύσσεται υπέρ της Περιφέρειας Δυτικής Ελλάδος, εκπροσωπούμενης από
τα αρμόδια όργανα (άρθρο   113 του ν.  3852/2010)
της Περιφέρειας Δ.Ε. και με δαπάνες αυτής και των
παρόδιων ιδιοκτητών, που ωφελούνται κατά τις διατάξεις του άρθρου 1 του ν. 653/1977 (Α’ 214) και του
π.δ. 929/1979 (Α’ 929) όπως αυτές έχουν τροποποιηθεί
και συμπληρωθεί με τις διατάξεις του άρθρου 62 του
ν. 947/1979 (Α’ 169), του άρθρου 9 του ν. 960/1979
(Α’ 194), και του άρθρου 6 του ν. 2052/1992 (Α’ 94).
Η δαπάνη απαλλοτρίωσης, που υπολογίζεται περίπου
στο ποσό των 410.000,00 ευρώ και αφορά συνολική
απαλλοτριούμενη έκταση 68.354,56 τ.μ., θα καλυφθεί
από πιστώσεις του έργου «Βελτίωση οδού και αντιμετώπιση κατολισθήσεων με παραλλαγές στην Ε.Ο από
Ζαχάρω - Αρήνης προς Αρτέμιδα και Μάκιστο, Π.Ε. Ηλείας, Α’ Φάση» που είναι εγγεγραμμένο στο Πρόγραμμα
Ανάπτυξης «ΠΠΑ Δυτικής Ελλάδας 2021 - 2025», με
ΜΙS:5189599 και ενάριθμο 2022ΝΠ40100023 (πρώην
2019ΕΠ00100006) και Π/Υ: 1.000.000,00€, σύμφωνα με
την υπό στοιχεία ΠΔΕ/ΔΑΠ/418490/5569/14.12.2023
(ΑΔΑ:Ψ3ΒΨ7Λ6-ΓΦ3) απόφαση του Περιφερειάρχη Δυτικής Ελλάδας.
Η  απόφαση αυτή να δημοσιευθεί στην Εφημερίδα
της Κυβερνήσεως.
Πάτρα, 22 Φεβρουαρίου 2024
Ο Πρόεδρος
ΧΡΗΣΤΟΣ ΠΑΪΣΙΟΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 216/07.04.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240400216.pdf | Tokens: 29557]